stanford-oval/wikipedia huggingface dataset:
เทศบาลตำบลแม่สาย
ประชากร

| ปี | ประชากร | ±% |
| --- | --- | --- |
|  2544  | 22,660 | —     |
|  2546  | 18,443 | −18.6% |
|  2549  | 18,697 | +1.4% |
|  2552  | 19,464 | +4.1% |
|  2555  | 19,806 | +1.8% |
|  2558  | 29,079 | +46.8% |
|  2561  | 28,285 | −2.7% |
อ้างอิง: กรมการปกครอง กระทรวงมหาดไทย
จำนวนประชากรในเขตเทศบาลตำบลแม่สายมี 28,250 คน และ จำนวนหลังคาเรือน 13,307 หลังคาเรือน[ต้องการอ้างอิง]
| ประชากรในเขตเทศบาลตำบลแม่สาย> หมู่บ้าน | ประชากรในเขตเทศบาลตำบลแม่สาย> ชาย | ประชากรในเขตเทศบาลตำบลแม่สาย> หญิง | ประชากรในเขตเทศบาลตำบลแม่สาย> รวม | ประชากรในเขตเทศบาลตำบลแม่สาย> จำนวนบ้าน |
| --- | --- | --- | --- | --- |
| บ้านเหมืองแดง ตำบลแม่สาย | 1,300 | 1,502 | 2,802 | 1,472 |
| บ้านป่ายางชุม ตำบลแม่สาย | 1,255 | 1,350 | 2,605 | 1,155 |
| บ้านเกาะทราย ตำบลแม่สาย | 1,487 | 1,750 | 3,237 | 1,608 |
| บ้านป่ายาง ตำบลแม่สาย | 1,517 | 1,765 | 3,282 | 1,794 |
| บ้านไม้ลุงขน ตำบลแม่สาย | 1,879 | 2,248 | 4,127 | 2,306 |
| บ้านแม่สาย ตำบลเวียงพางคำ | 1,751 | 1,867 | 3,618 | 2,001 |
| บ้านดอยงาม ตำบลเวียงพางคำ | 378 | 444 | 822 | 325 |
| บ้านเวียงพาน ตำบลเวียงพางคำ | 1,944 | 2,310 | 4,254 | 1,565 |
| บ้านป่ายางผาแตก ตำบลเวียงพางคำ | 1,251 | 1,419 | 2,670 | 1,077 |
| ทะเบียนบ้านกลาง | 434 | 399 | 833 | 4 |
| รวม | 13,196 | 15,054 | 28,250 | 13,307 |
การขนส่ง > ทางหลวง

ถนนพหลโยธิน
ทางหลวงแผ่นดินหมายเลข 1041
ทางหลวงแผ่นดินหมายเลข 1290
สถานที่ท่องเที่ยว

เทศบาลตำบลแม่สายมีแหล่งท่องเที่ยวที่น่าสนใจและขึ้นชื่อมากมาย เช่น ตลาดการค้าชายแดนไทย-เมียนมาร์ วัดพระธาตุดอยตุง วัดพระธาตุดอยเวา วนอุทยานถ้ำหลวง-ขุนน้ำนางนอน ถ้ำที่คาดว่ายาวที่สุดของไทย[ต้องการอ้างอิง] ถ้ำปุ่ม ถ้ำปลา ถ้ำเสาหินพญานาค วัดถ้ำผาจม
ทัศนียภาพเมืองชายแดนไทย-เมียนมาร์ ท่าขี้เหล็ก จากสกายวอล์ควัดพระธาตุดอยเวาเมื่อเดือนมกราคม พ.ศ. 2568
แหล่งข้อมูลอื่น

เว็บไซต์เทศบาลตำบลแม่สาย
| ด ค กองค์กรปกครองส่วนท้องถิ่นระดับล่างในจังหวัดเชียงราย |
| --- | --- | --- |
| เทศบาลนคร |  เชียงราย  |  |
| เทศบาลตำบล |  ครึ่ง  งี้ว  จันจว้า  เจดีย์หลวง  เชียงเคี่ยน  ดงมะดะ  ดอนศิลา  ดอยลาน  ดอยฮาง  ท่าข้าม  ท่าข้าวเปลือก  ท่าสาย  ท่าสุด  นางแล  บ้านแซว  บ้านดู่  บ้านต้า  บ้านปล้อง  บ้านเหล่า  บุญเรือง  ป่าก่อดำ  ป่างิ้ว  ป่าแงะ  ป่าซาง  ป่าแดด  ป่าตาล  ป่าอ้อดอนชัย  พญาเม็งราย  ม่วงยาย  เม็งราย  เมืองชุม  เมืองพาน  แม่ขะจาน  แม่คำ  แม่เงิน  แม่จัน  แม่ยาว  แม่ไร่  แม่ลาว  แม่สรวย  แม่สาย  แม่สายมิตรภาพ  ไม้ยา  ยางฮอม  โยนก  โรงข้าง  เวียง (อำเภอเชียงของ)  เวียง (อำเภอเชียงแสน)  เวียงกาหลง  เวียงชัย  เวียงเชียงของ  เวียงเชียงแสน  เวียงเทิง  เวียงป่าเป้า  เวียงพางคำ  เวียงสรวย  เวียงเหนือ  ศรีดอนชัย  ศรีโพธิ์เงิน  สถาน  สันทราย (อำเภอเมืองเชียงราย)  สันทราย (อำเภอแม่จัน)  สันทรายงาม  สันมะค่า  สันมะเค็ด  สายน้ำคำ  สิริเวียงชัย  หงาว  หล่ายงาว  ห้วยไคร้  ห้วยซ้อ  ห้วยสัก  |  |
| องค์การบริหารส่วนตำบล |  เกาะช้าง  จอมสวรรค์  จอมหมอกแก้ว  เจดีย์หลวง  เจริญเมือง  โชคชัย  ดงมหาวัน  ดอยงาม  ตับเต่า  ต้า  ตาดควัน  ทรายขาว  ท่าก๊อ  ทานตะวัน  ทุ่งก่อ  เทอดไทย  ธารทอง  บัวสลี  บ้านด้าย  บ้านโป่ง  ปงน้อย  ปล้อง  ปอ  ป่าก่อดำ  ป่าซาง  ป่าแดด  ป่าตึง  ป่าสัก  ป่าหุ่ง  โป่งงาม  โป่งผา  โป่งแพร่  ผางาม  ม่วงคำ  เมืองพาน  แม่กรณ์  แม่ข้าวต้ม  แม่จัน  แม่เจดีย์  แม่เจดีย์ใหม่  แม่ต๋ำ  แม่เปา  แม่พริก  แม่ฟ้าหลวง  แม่เย็น  แม่ลอย  แม่สลองนอก  แม่สลองใน  แม่อ้อ  รอบเวียง  ริมกก  ริมโขง  วาวี  เวียง (อำเภอเทิง)  เวียง (อำเภอเวียงป่าเป้า)  เวียงห้าว  ศรีค้ำ  ศรีดอนไชย  ศรีดอนมูล  ศรีถ้อย  ศรีเมืองชุม  สันกลาง  สันติสุข  สันทราย  สันสลี  หนองป่าก่อ  หนองแรด  ห้วยไคร้  ห้วยชมภู  หัวง้ม  |  |
นันท์ฐนิชา ศิริปรีดาวัชร์

| นันท์ฐนิชา ศิริปรีดาวัชร์ |
| --- | --- |
ชื่อเกิด: อินทิรา เกตุวรสุนทร
เกิด: 26 เมษายน พ.ศ. 2530 (37 ปี) กรุงเทพมหานคร ประเทศไทย
อาชีพ: นักแสดง นางแบบ พิธีกร นักธุรกิจ
ปีที่แสดง: พ.ศ. 2547–ปัจจุบัน
ผลงานเด่น: น้ำเพชร - สายรักสาละวิน  เพียงเพ็ญ - ขิงก็ราข่าก็แรง  นวลรัตน์ (นวล) - เมียหลวง  น้ำใจ ชาตินักสู้ - คมแฝก และ รุกฆาต  ทักษิณา (หนูนา) - เรือนซ่อนรัก  เจ้าหญิงทับทิม - แม่ศรีไพร
สังกัด: สถานีโทรทัศน์สีกองทัพบกช่อง 7 (2547–2553) นักแสดงอิสระ (2554–ปัจจุบัน)
นันท์ฐนิชา ศิริปรีดาวัชร์ (ชื่อเดิม : อินทิรา เกตุวรสุนทร; เกิด 26 เมษายน พ.ศ. 2530) ชื่อเล่น การ์ตูน เป็นนักแสดง นางแบบ พิธีกรชาวไทย ลูกครึ่งไทย-เยอรมัน มีพี่น้อง 2 คน เป็นลูกคนโต การ์ตูนเข้าวงการโดยการเข้าร่วมการประกวด "มิสทีนไทยแลนด์ 2003" โดยคว้ารางวัลมิสแฮร์แคร์ (ตำแหน่งพิเศษ สาวผมสวย) จากการประกวดมิสทีนไทยแลนด์ปี 2003
เริ่มเข้าวงการบันเทิงโดยเล่นละครเรื่องแรกคือ รักได้ไหมถ้าหัวใจไม่เพี้ยน ต่อมาก็รับบทเด็กสาวน่าสงสาร จากเรื่องเกิดแต่ตม จากนั้นการ์ตูนเริ่มเล่นสายรัก สาละวิน และในที่สุดการ์ตูนก็แจ้งเกิด ในบทของ"เพียงเพ็ญ" จากเรื่องขิงก็รา ข่าก็แรง ทำให้ทุกคนรู้จักและโด่งดังมีชื่อเสียงมากในขณะนั้น
นอกจากงานละครแล้ว การ์ตูนก็เคยออกอัลบั้มเพลงร่วมกับเพื่อนและรุ่นพี่มิสทีนไทยแลนด์ชื่ออัลบั้มว่า "Missteen Thailand Gang" และก็เคยแสดงมิวสิควิดีโออีกหลายเพลง และมีงานถ่ายแบบ งานโฆษณา อีกหลายชิ้น ปัจจุบันเป็นเจ้าของธุรกิจความงาม แบรนด์ ชาเม่ (CHAME') ที่ประสบความสำเร็จเป็นอย่างมาก
การศึกษา

ศึกษาระดับมัธยมที่ โรงเรียนสตรีเศรษฐบุตรบำเพ็ญ และโรงเรียนเบญจมินทร์
ปัจจุบันจบการศึกษา ปริญญาตรีคณะนิเทศศาสตร์ สาขาเอกโฆษณา มหาวิทยาลัยรังสิต
ผลงานการแสดง > ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2554 | เซน...สื่อรักสื่อวิญญาณ | เดือน | รับเชิญตอน รักลองของ |
| 2556 | มารกามเทพ | พจนีย์ |  |

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | ละคร | รับบท | หมายเหตุ |
| --- | --- | --- | --- |
| 2547 | รักได้ไหม ถ้าหัวใจไม่เพี้ยน | ดีดี้ |  |
| 2548 | เกิดแต่ตม | น้ำปรุง คนดี |  |
| 2548 | แม่คุณทูนหัว | แซนดี้ |  |
| 2549 | พลิกดินสู่ดาว | ติรกานต์ |  |
| 2549 | สายรัก สาละวิน | น้ำเพชร |  |
| 2549 | ขิงก็รา ข่าก็แรง | เพียงเพ็ญ |  |
| 2550 | ผู้พิทักษ์สี่แยก | สาวิณี |  |
| 2550 | ผู้พิทักษ์สี่แยก ภาค 2 | สาวิณี |  |
| 2551 | คมแฝก | น้ำใจ ชาตินักสู้ |  |
| 2552 | เมียหลวง | นวลรัตน์ (นวล) |  |
| 2552 | สวย แสบ ซิ่ง | อรอนงค์ |  |
| 2552 | รุกฆาต | น้ำใจ ชาตินักสู้ (รับเชิญ) |  |
| 2553 | เรือนซ่อนรัก | ทักษิณา การุณพินิตย์ (หนูนา) |  |
| 2553 | เงาหัวใจ | สร้อย |  |
| 2553 | แม่ศรีไพร | เจ้าหญิงมาหยา/ทับทิม |  |
| 2553 | คุณพ่อหวานแหวว | ปาริชาติ |  |
| 2555 | ปางเสน่หา | อ้อยใจ |  |
| 2556 | รักร้อยล้าน | เพชรี |  |
ผลงานการแสดง > ภาพยนตร์

| ภาพยนตร์ | ค่ายผู้จัด | รับบท | วันที่เข้าฉาย |
| --- | --- | --- | --- |

| With Love…ด้วยรัก | บริษัท 96 ฟิล์ม จำกัด | ริน / แอริน | 24 มีนาคม พ.ศ. 2553 |
พิธีกร

รายการ เส้นทางบันเทิง ทางช่อง 7 สี
รายการ สีสันบันเทิง ทางช่อง 3 (เริ่มวันจันทร์ที่ 19 พฤศจิกายน 2561)
ผลงานเพลง

อัลบั้มเฉพาะกิจ  Missteen Thailand Gang
รางวัลที่ได้รับ

มิสแฮร์แคร์ จากเวทีมิสทีนไทยแลนด์ ปี 2003
รางวัลขโมยซีนแห่งปี (นักแสดงสบทบยอดเยี่ยม) จากงาน Siamdara Star Awards 2009 (บท นวลรัตน์ จากละครเมียหลวง)
พ.ศ. 2024

| --- | --- |
ศตวรรษ::  14  15  16
ปี::  2021  2022  2023  2024  2025  2026  2027
| --- | --- |
ปฏิทินสุริยคติไทย: 2024
ปฏิทินกริกอเรียน: 1481 MCDLXXXI
Ab urbe condita: 2234
ปฏิทินอาร์มีเนีย: 930 ԹՎ ՋԼ
ปฏิทินอัสซีเรีย: 6231
ปฏิทินบาไฮ: −363 – −362
ปฏิทินเบงกอล: 888
ปฏิทินเบอร์เบอร์: 2431
ปีในรัชกาลอังกฤษ: 20 Edw. 4 – 21 Edw. 4
พุทธศักราช: 2025
ปฏิทินพม่า: 843
ปฏิทินไบแซนไทน์: 6989–6990
ปฏิทินจีน: 庚子年 (ชวดธาตุโลหะ) 4177 หรือ 4117     — ถึง — 辛丑年 (ฉลูธาตุโลหะ) 4178 หรือ 4118
ปฏิทินคอปติก: 1197–1198
ปฏิทินดิสคอร์เดีย: 2647
ปฏิทินเอธิโอเปีย: 1473–1474
ปฏิทินฮีบรู: 5241–5242
ปฏิทินฮินดู: 
 - วิกรมสมวัต: 1537–1538
 - ศกสมวัต: 1403–1404
 - กลียุค: 4582–4583
ปฏิทินโฮโลซีน: 11481
ปฏิทินอิกโบ: 481–482
ปฏิทินอิหร่าน: 859–860
ปฏิทินอิสลาม: 885–886
ปฏิทินญี่ปุ่น: Bunmei 13 (文明１３年)
ปฏิทินจูเช: N/A
ปฏิทินจูเลียน: 1481 MCDLXXXI
ปฏิทินเกาหลี: 3814
ปฏิทินหมินกั๋ว: 431 ก่อน ROC 民前431年
กล่องนี้:  ดู คุย แก้
พุทธศักราช 2024 ใกล้เคียงกับ
เมษายน ค.ศ. 1481 - มีนาคม ค.ศ. 1482
ค.ศ. 1481 เป็นปีปกติสุรทินที่วันแรกเป็นวันจันทร์ตามปฏิทินจูเลียน
ค.ศ. 1482 เป็นปีปกติสุรทินที่วันแรกเป็นวันอังคารตามปฏิทินจูเลียน
มหาศักราช 1403
ปีฉลู ตรีศก จุลศักราช 843 (วันที่ 29 มีนาคม เป็นวันเถลิงศก)
ผู้นำ

พระมหากษัตริย์แห่งอาณาจักรอยุธยา: สมเด็จพระบรมไตรโลกนาถ (พ.ศ. 1991-2031)
พระมหากษัตริย์แห่งอาณาจักรล้านนา: พระเจ้าติโลกราช (พ.ศ. 1984-2030)
เหตุการณ์ > มกราคม–ธันวาคม

3 พฤษภาคม
แผ่นดินไหวโรดส์ ค.ศ. 1481 แผ่นินไหวชุดใหญ่สุด โจมตีเกาะโรดส์ ทำให้มีผู้เสียชีวิตประมาณ 30,000 คน
เมห์เหม็ดที่ 2 สุลต่านแห่งจักรวรรดิออตโตมัน สวรรคต และสุลต่านบาเยซิดที่ 2 พระราชโอรส ขึ้นครองราชย์ต่อ
21 พฤษภาคม – คริสเตียนที่ 1 พระมหากษัตริย์เดนมาร์กและนอร์เวย์ สวรรคต ทำให้พระเจ้าฮันส์ พระราชโอรส ขึ่นครองราชย์ต่อ
24 กรกฎาคม – ไฟไหม้ทำลายหลังคาและยอดแหลมของอาสนวิหารแร็งส์
29 สิงหาคม – พระเจ้าฌูเอาที่ 2 แห่งโปรตุเกสเริ่มปกครองตามสิทธิของพระองค์เอง
10 กันยายน – อัลฟอนโซที่ 2 แห่งเนเปิลส์เข้ายึดนครออตรันโตอีกครั้ง
10 ธันวาคม – เมื่อดยุกชาลส์ที่ 4 แห่งอ็องฌูเสียชีวิต อ็องฌูจึงกลับไปเป็นดินแดนราชสำนักฝรั่งเศสของพระเจ้าหลุยส์ที่ 11 แห่งฝรั่งเศส เช่นเดียวกันกับพรอว็องส์ที่ก่อนถึงตอนนั้นเป็นส่วนหนึ่งของจักรวรรดิโรมันอันศักดิ์สิทธิ์
26 ธันวาคม – ยุทธการที่เวสต์บรุก: ฮอลแลนด์เอาชนะกองทัพจากจังหวัดยูเทรกต์
เหตุการณ์ > ไม่ทราบวันที่

ลูโดวีโก สฟอร์ซาขึ้นเป็นผู้สำเร็จราชการแห่งมิลาน (จนถึง ค.ศ. 1499)
มีการสลักปฏิทินศิลาหรือศิลาสุริยะแอซเท็กขึ้น
ฟรีบูร์และโซโลทวร์นกลายเป็นรัฐของประเทศสวิตเซอร์แลนด์
วันเกิด

15 มกราคม – อาชิกางะ โยชิซูมิ โชกุนญี่ปุ่น (เสียชีวิต ค.ศ. 1511)
2 มีนาคม – ฟรันซ์ ฟ็อน ซิกคิงเงิน อัศวินชาวเยอรมัน (เสียชีวิต ค.ศ. 1523)
7 มีนาคม – บัลดัสซาเร เปรุซซี สถาปนิกและจิตรกรชาวอิตาลี (เสียชีวิต ค.ศ. 1536)
1 กรกฎาคม – พระเจ้าคริสเตียนที่ 2 แห่งเดนมาร์ก พระมหากษัตริย์สแกนดิเนเวียในสหภาพคาลมาร์ (สวรรคต ค.ศ. 1559)
ไม่ทราบวันที่
หยาน ซง (เสียชีวิต ค.ศ. 1568)
อันโตนิโอ เด เกวบารา นักประวัติศาสตร์และนักศีลธรรมชาวสเปน (เสียชีวิต ค.ศ. 1545)
วันถึงแก่กรรม

30 เมษายน – อิจิโจ คาเนโยชิ ขุนนางชั้นสูงของญี่ปุ่น (เกิด ค.ศ. 1402)
3 พฤษภาคม – เมห์เหม็ดที่ 2 สุลต่านออตโตมัน (พระราชสมภพ ค.ศ. 1432)
พฤษภาคม – คารามันลือ เมห์เหม็ด พาชา แกรนด์วิเซียร์ออตโตมัน
21 พฤษภาคม – พระเจ้าคริสเตียนที่ 1 แห่งเดนมาร์กและนอร์เวย์ (พระราชสมภพ ค.ศ. 1426)
23 สิงหาคม – ทอมัส เดอ ลิตเติลตัน ผู้พิพากษาและนักกฎหมายชาวอังกฤษ (เกิด ป. ค.ศ. 1407)
28 สิงหาคม – พระเจ้าอาฟงซูที่ 5 แห่งโปรตุเกส (พระราชสมภพ ค.ศ. 1432)
ไม่ทราบวันที่
ชาลส์ที่ 4 แห่งอ็องฌู พระมหากษัตริย์เนเปิลส์ในนาม (เกิด ค.ศ. 1436)
ฌ็อง ฟูแก จิตรกรชาวฝรั่งเศส (เกิด ค.ศ. 1420)
อิกกีว โซจุง พระสงฆ์นิกายเซ็นและกวีชาวญี่ปุ่น (เกิด ค.ศ. 1394)
แมรี วูดวิลล์ ขุนนางหญิงชาวอังกฤษ (เกิด ป. ค.ศ. 1454)
สุลต่านเมห์เหม็ดที่ 2 ผู้พิชิต
หมาล่า

หมาล่า (จีน: 麻辣; พินอิน: málà) เป็นรสชาติยอดนิยมอย่างหนึ่งในอาหารจีน เครื่องปรุงที่ให้รสชาตินี้ประกอบด้วยพริกไทยเสฉวน (ได้จากพืชบางชนิดในสกุลมะแข่น) พริก และเครื่องเทศอื่น ๆ เคี่ยวในน้ำมัน คำว่า หมาล่า มาจากการประสมกันของอักษรจีนสองตัว ได้แก่ หมา (麻) แปลว่า "ชา" กับ ล่า (辣) แปลว่า "เผ็ด" ซึ่งสื่อถึงความรู้สึกในปากหลังจากรับประทานเครื่องปรุงดังกล่าวเข้าไป ซึ่งเรียกว่าอาการ "เด้าลิ้น"
หมาล่าถือเป็นรสชาติของอาหารประจำภูมิภาคสำหรับฉงชิ่งและเสฉวน และในปัจจุบันได้กลายเป็นเครื่องปรุงยอดนิยมชนิดหนึ่งในอาหารจีน มีการนำหมาล่าไปใช้ในอาหารหลายประเภท ตั้งแต่อาหารผัด อาหารตุ๋น ซุป ไปจนถึงหม้อไฟหรือหม้อจุ่ม ในมณฑลเสฉวนและมณฑลยูนนานมีการใช้หมาล่าชนิดผงเพื่อปรุงรสอาหารเรียกน้ำย่อยและอาหารริมทาง เช่น เต้าหู้เหม็น เฟรนช์ฟรายส์ เนื้อสัตว์และผักเสียบไม้ย่าง
แอนนา โรจน์รุ่งฤกษ์

| แอนนา โรจน์รุ่งฤกษ์ |
| --- | --- |
เกิด: 6 มีนาคม พ.ศ. 2509 (58 ปี) แอนนา โรจน์รุ่งฤกษ์
อาชีพ: นักร้อง
ปีที่แสดง: พ.ศ. 2529 - 2537
สังกัด: คีตา เรคคอร์ดส
แอนนา โรจน์รุ่งฤกษ์ (ชื่อเล่น แอนนา) เป็นนักร้องชาวไทย สังกัด คีตา เรคคอร์ดส เธอได้รับฉายา นักร้องหน้าซาลาเปา และเป็นผู้นำเทรนด์แว่นตาขอบดำ
ประวัติ

แอนนาเกิดเมื่อวันที่ 6 มีนาคม พ.ศ. 2509 จบการศึกษาระดับมัธยมศึกษาที่โรงเรียนสตรีวัดมหาพฤฒาราม ในพระบรมราชินูปถัมภ์ และระดับปริญญาตรี ที่คณะนิเทศศาสตร์ จุฬาลงกรณ์มหาวิทยาลัย
เธอเข้าสู่วงการด้วยการเป็นผู้ชนะเลิศ เป็นบิ๊กแชมป์ ปี พ.ศ. 2529 จากการประกวด คอนเสิร์ต คอนเทสต์ ที่เจเอสแอลเป็นผู้จัด เธอมีประสบการณ์ในการร้องเพลงร่วมกับวงซียูแบนด์ ของชมรมดนตรีสากล สโมสรนิสิตจุฬาลงกรณ์มหาวิทยาลัย อยู่ก่อนแล้ว แอนนาได้เป็นแชมป์ประจำสัปดาห์จากการขับร้องเพลงลูกทุ่งของ บุษบา อธิษฐาน และได้เป็นบิ๊กแชมป์ประจำปี
แอนนาเซ็นสัญญากับทางคีตา 6 ปี ออกอัลบั้ม 2 ชุดคือ แกง และ ขอทางหน่อย พอเริ่มจะทำอัลบั้มชุดที่ 3 เรามาวิเคราะห์เพลงแล้วคิดว่าไม่น่าจะเหมาะกับตัวเรา หาจุดลงตัวไม่เจอก็เลยไม่ได้ทำและแอนนาก็ค่อยเฟดตัวออกจากวงการเพลงไป
หลังจากชนะเลิศจากรายการแอนนาได้เซ็นสัญญากับทาง คีตา เรคคอร์ดส เป็นระยะเวลาหกปี แต่มีผลงานออกมาเพียงสองชุดคือ "แกง" ในปี 2530 และ "ขอทางหน่อย" ในปี 2531 ทั้งสองชุดควบคุมการผลิตโดย ธนวัฒน์ (อนุวัฒน์) สืบสุวรรณ และได้ทีมบัตเตอร์ฟลายทำดนตรีให้ทั้งสองชุด
งานชุดแรกได้รับความสำเร็จด้านยอดขายมากกว่าชุดที่สอง เพลงช้าขึ้นหิ้งทำเนียบเพลงรักคลาสสิคไปแล้วได้แก่เพลง "เพียงแต่วันนั้น" "เรียนรู้ใจ" "เก็บน้ำตา" ภาพรวมของงานทั้งสองชุดเน้นดนตรีที่สนุกแต่ที่ฮิตเปรี้ยงปร้างกลายเป็นเพลงช้าทั้งหมด
หลังจากที่ แอนนา โรจน์รุ่งฤกษ์ ไม่ได้ออกอัลบั้มแล้ว เธอยังมีผลงานเพลงประกอบละคร และภาพยนตร์มากมาย (ในปี พ.ศ. 2532–พ.ศ. 2537) และต้นปี พ.ศ. 2550 ในคอนเสิร์ต Kita Back To The Future Concert เธอได้รับเชิญให้ขึ้นไปร้องเพลง ให้แฟน ๆ หายคิดถึงกันไปได้บ้าง
ในปีพ.ศ. 2558 แอนนาปรากฏตัวอีกครั้งหลังจากหายไปนานกว่า 8 ปี เธอได้ขึ้นคอนเสิร์ต Green Concert #18: The Lost Love Songs 100 เพลงรักที่หายไป โดยจัดแสดงที่ รอยัล พารากอน ฮอลล์ ในวันที่ 29-30 สิงหาคม พ.ศ. 2558 ซึ่งในคอนเสิร์ตนี้ยังมีศิลปินค่ายคีตา เรคคอร์ดส มารียูเนี่ยนกันมากมาย เช่น ปัทมวรรณ เค้ามูลคดี (ยุ้ย), ที-สเกิ๊ต และ ชุติมา นัยนา (เอ้) เป็นต้น
ชีวิตส่วนตัว

ด้วยตัวแอนนานั้นไม่คิดที่จะจับงานด้านร้องเพลงเป็นอาชีพอยู่แล้วเมื่อมีการประชุมกำหนดทิศทางของแนวเพลงในงานชุดที่สาม ตัวเธอคิดว่ามันไม่ใช่โครงการนี้เลยต้องพับเก็บไปและเธอก็ไม่ได้มีผลงานเพลงออกมาอีกเลย หลังจบการศึกษาเธอทำงานที่แมคโดนัลด์จากนั้นหันไปทำธุรกิจส่วนตัวด้านการนำเข้า-ส่งออก
ผลงาน

แกง (พ.ศ. 2530)
เคยฟัง
เพียงแต่วันนั้น
แล้วจะเชื่อใคร
นกขุนทอง
วันนี้ไม่มีใคร
แพ้ชนะ
ฝันอยากเป็น
ผีหลอก
พลังใจ
ชมกรุง
รอไปก่อน
สวัสดีทุกสิ่ง
แกง (ไม่ถูกบรรจุอยู่ในอัลบั้ม แต่แอนนาได้ร้องในคอนเสิร์ตเปิดตัวอัลบั้มของแอนนาเอง)
ขอทางหน่อย (พ.ศ. 2531)
ขอทางหน่อย
เขาค้อ เขาทราย
เรียนรู้ใจ
ได้ไง ได้ไง
เก็บน้ำตา
เอ๊าะอ๋อ
หลอน
อัศจรรย์อยู่ที่ใจ
เหงาบ้างก็ดี
รู้ตัวหรือเปล่า
ผลงาน > คอนเสิร์ต

คอนเสิร์ตแกงร้อน (สถานที่ : หอประชุม เอยูเอ ราชดำริ วันที่ 6 กรกฎาคม 2530)
คอนเสิร์ตสาวหน้ากลมกับชายผมสั้น (ร่วมกับหนุ่มเสก ปี 2531)
คอนเสิร์ต คีตา (2531)
โลกดนตรี ทางช่อง 5 (ปี2530 และปี 2531)
คอนเสิร์ต MUSIC LEGEND ครั้งที่ 2 (2545)
Kita Back To The Future Concert (2550)
Green Concert : The Lost Love Songs 100 เพลงรักที่หายไป (2558)
ผลงาน > ละคร

2530 คุณหญิงแสงแข ช่อง 5
ผลงาน > ผลงานอื่น ๆ

ร้องเพลง สวัสดีปีใหม่ (บ๊าย...บายปีเก่า) ปี 2531 ร่วมด้วย อัญชลี จงคดีกิจ, จรัสพงษ์ สุรัสวดี, เสกสรร ชัยเจริญ, ปัญญา นิรันดร์กุล, สุดา ชื่นบาน, ผุสชา โทณะวณิก, แอนนา โรจน์รุ่งฤกษ์, ธเนศ วรากุลนุเคราะห์, กฤช ผ่องสุวรรณ, อังศณา ช้างเศวต, ธิติมา สังขพิทักษ์, ยุ้ย ญาติเยอะ และอีกมากมาย
อัดเสียง สปอตโฆษณา แชมพูทิมโมเท
ร้องเพลงประกอบละครคุณหญิงจอมแก่น ชื่อเพลง "คุณหญิงจอมแก่น" ปี พ.ศ. 2536
โฆษณา ลูกอม คอริฟินซี ปี พ.ศ. 2531
ภาษาไทใหญ่

| ไทใหญ่ |
| --- | --- |
ฉาน
  หลิกไต๊
ออกเสียง: lik.táj
ประเทศที่มีการพูด: พม่า (รัฐฉาน) ไทย จีน (มณฑลยูนนาน)
ภูมิภาค: เอเชียตะวันออกเฉียงใต้
ชาติพันธุ์: ชาวไทใหญ่
จำนวนผู้พูด: 4.7 ล้านคน  (2560)
ตระกูลภาษา: ขร้า-ไท  ไทไทตะวันตกเฉียงใต้ไทตะวันตกเฉียงเหนือไทใหญ่
ระบบการเขียน: อักษรไทใหญ่
สถานภาพทางการ
ภาษาชนกลุ่มน้อยที่รับรองใน:  พม่า
รหัสภาษา
ISO 639-2: shn
ISO 639-3: shn
ภาษาไทใหญ่ หรือ ภาษาฉาน (ไทใหญ่: လိၵ်ႈတႆးไฟล์:SHsound Liktai.wav [หลิกไต๊], ၵႂၢမ်းတႆးไฟล์:SHsound Kwamtai.wav ความไท [กว๊ามไต๊], /kwáːm.táj/; อังกฤษ: Shan language) เป็นภาษาตระกูลขร้า-ไท ใช้พูดในภาคเหนือของประเทศพม่า ประเทศไทย และทางตอนใต้ของประเทศจีน มีเสียงวรรณยุกต์ 5 เสียง ไม่มีข้อมูลเกี่ยวกับจำนวนผู้พูดที่แน่นอน เนื่องจากสงครามระหว่างพม่ากับไทใหญ่ ทำให้การเข้าไปศึกษาเกี่ยวกับชาวไทใหญ่ทำได้ยาก คาดว่ามีผู้พูดราว 4-30 ล้านคน มีอักษรเป็นของตนเอง 2 ชนิดคือ อักษรไทใหญ่ ใช้ในพม่า และอักษรไทใต้คง ใช้ในจีน
แม้ว่าจะมีคำกล่าวว่า "อย่ากิ๋นอย่างม่าน อย่าตานอย่างไต" ซึ่งเปรียบเทียบวิถีชีวิตของชาวพม่าที่ให้ความสำคัญกับการกินอยู่ ซึ่งแตกต่างจากชาวไทใหญ่ที่ให้ความสำคัญแก่การทำบุญ ถึงกระนั้นไทใหญ่ก็รับวัฒนธรรม ศาสนา ตลอดจนถึงคำในภาษาพม่าเข้ามามาก จนคำไทใหญ่หลายถิ่นเป็นกวามไตลอแล คือไทใหญ่พูดคำพม่าปนไปหมด เช่นที่เมืองสีป้อและเมืองยางเป็นต้น
สำเนียงท้องถิ่น

ภาษาไทใหญ่มีสำเนียงแตกต่างกันไปตามท้องถิ่น เช่น ฉานเหนือ ฉานใต้ เชียงตุง และพรมแดนติดกับจีนเรียกว่า ไทเหนือ โดยภาษาเมืองหนอง ถือเป็นภาษาไทหลวง สำเนียงของฉานเหนือ และฉานใต้จะแตกต่างโดยชัดเจน ส่วนที่เชียงตุงชนส่วนใหญ่มีเชื้อสายไทเขิน โดยมีส่วนต่างกับภาษาไทใหญ่อื่น ๆ มาก และมีศัพท์เฉพาะค่อนข้างมาก และเสียง ร ไม่เป็น ฮ ไปทั้งหมด โดยเชียงตุงกับเมืองไทยจะมีสุภาษิตคล้ายคลึงกันมากเลยทีเดียว
ระบบเสียง > พยัญชนะ

เสียงสัทอักษรพยัญชนะในภาษาไทใหญ่ (เสียงแปร) มีอยู่ด้วยกัน 19 เสียง ไม่เหมือนภาษาไทยและลาวเพราะไม่มีเสียงกักโฆษะ [d] และ [b]**
|  |  | ริมฝีปากทั้งสอง | ปุ่มเหงือก | เพดานแข็ง | เพดานอ่อน | เส้นเสียง |
| --- | --- | --- | --- | --- | --- | --- |
| เสียงนาสิก | เสียงนาสิก | /m/ မ | /n/ ၼ | /ɲ/ ၺ | /ŋ/ င |  |
| เสียงกัก | ไม่พ่นลม | /p/ ပ | /t/ တ | /tɕ/ ၸ | /k/ ၵ | /ʔ/ ဢ |
| เสียงกัก | พ่นลม | /pʰ/ ၽ | /tʰ/ ထ |  | /kʰ/ ၶ |  |
| เสียงเสียดแทรก | เสียงเสียดแทรก | (/f/) ၾ | /s/ သ |  |  | /h/ ႁ |
| เสียงรัวลิ้น | เสียงรัวลิ้น |  | (/r/) ရ |  |  |  |
| เสียงเปิด | เสียงเปิด |  |  | /j/ ယ | /w/ ဝ |  |
| เสียงข้างลิ้น | เสียงข้างลิ้น |  | /l/ လ |  |  |  |
เสียง /f/ (ၾ) บางครั้งอาจจะออกเสียงเป็น /pʰ/
เสียง /r/ ส่วนใหญ่มักออกเสียงเป็น /ɹ/ (เหมือนอักษร R ในภาษาอังกฤษ)
ปัจจุบัน ได้มีการเพิ่มรูปและเสียงของพยัญชนะเข้ามาแล้ว คือ /b/ = ၿ  , /d/ = ၻ  แต่มักจะใช้ในคำที่มาจากภาษาต่างประเทศ
ระบบเสียง > พยัญชนะควบกล้ำ

ในภาษาไทใหญ่มีการควบกล้ำอยู่ 3 เสียง /j/ /r/ /w/ โดยจะมีการเปลี่ยนแปลงรูปของพยัญชนะที่นำมาควบด้วย เป็น ျ , ြ , ႂ ตามลำดับ อนึ่ง คำที่ควบด้วยเสียง /r/ บางครั้งจะไม่ออกเสียงควบกันสนิท โดยจะออกเสียงในลักษณะสระอะกึ่งเสียง สำหรับเสียง /k/ , /kʰ/ และ /s/ เมื่อมีการควบของเสียงร่วมกับเสียง /j/ เสียงที่เกิดขึ้นมักจะใกล้เคียงกับเสียง /c/ , /cʰ/ และ /ʃ/ ตามลำดับ

ตัวอย่างคำ
ၵျွင်း   [kʲɔ̰́ŋ]     วัด [กย๊อง หรือ จอง]
ၽြႃး  [pʰɹáː]    พระ [พร้า หรือ พรา]
ၵႂၢမ်း  [kʷáːm]  คำพูด, ความ, ภาษา [กว๊าม]
ระบบเสียง > เสียงสระ

ภาษาไทใหญ่มีสระเดี่ยวอยู่ 10 เสียง และสระผสมอีก 13 เสียง

สระเดี่ยว
| หน้า | กลาง-หลัง | หลัง |
| --- | --- | --- |
| /i/ | /ɨ/~/ɯ/ | /u/ |
| /e/ | /ə/~/ɤ/ | /o/ |
| /ɛ/ | /a/ /aː/ | /ɔ/ |
สระผสม

[iu] (อิว), [eu] (เอว), [ɛu] (แอว); [ui] (อุย), [oi] (โอย), [ɯi] (อึย), [ɔi] (ออย), [əi] (เอย); [ai] (อัย/ไอ), [aɯ] (ใอ (อะ~อึ/อะ~อือ)), [au] (เอา); [aːi] (อาย), [aːu] (อาว)
ระบบเสียง > เสียงวรรณยุกต์

[[:ไฟล์:ShanTone.ogg|]]
เสียงวรรณยุกต์ทั้ง 6 เสียงในภาษาไทใหญ่พร้อมสัญลักษณ์ทางสัทอักษร โดยใช้ /kaː/ ในการออกเสียง
| เสียงวรรณยุกต์ไทย | ไทใหญ่ | เสียง | อักษรไทย | คำแปล |
| --- | --- | --- | --- | --- |
| จัตวา | ၼႃ | /nǎː/ | หนา | หนา |
| เอก | ၼႃႇ | /nàː/ | หน่า | มาก |
| โทต่ำ | ၼႃႈ | /nà̱ː/ | หน้า | หน้า |
| ตรี | ၼႃး | /náː/ | น้า | นา |
| โทสูง | ၼႃႉ | /nâ̰(ː)/ | น่า | น้า |
| สามัญ | ၼႃႊ | /nāː/ | นา | (ใช้อุทาน/ทับศัพท์) |
ระบบเสียง > เสียงวรรณยุกต์ > เปรียบเสียงกับภาษาไทย

โดยมากแล้วทั้งสองภาษามักมีเสียงวรรณยุกต์ที่คล้ายกันยกเว้นบางที่ ที่คล้ายได้แก่ เสียงเอกในคำเป็นของทั้งสองมักตรงกัน เช่น ป่า, อย่า, อยู่, ผ่า เป็นต้น เสียงจัตวาในคำเป็นที่ขึ้นต้นด้วยอักษรสูงมักตรงกัน เช่น ขา, หมา, หนา, ผา, หลัง เป็นต้น เสียงที่ไม่เหมือนได้แก่ เสียงสามัญไทยในคำที่ขึ้นต้นด้วยอักษรกลางมักตรงกับเสียงจัตวาไทใหญ่  เช่น กา เป็น ก๋า, ปลา เป็น ป๋า, ตา เป็น ต๋า, และ อา เป็น อ๋า เป็นต้น เสียงสามัญไทยในคำที่ขึ้นต้นด้วยอักษรต่ำมักตรงกับเสียงตรีไทใหญ่ เช่น นา เป็น น้า, ทา เป็น ต๊า, ลา เป็น ล้า เป็นต้น เสียงโทไทยมักตรงกับเสียงสามัญไทใหญ่ เช่น เจ้า เป็น เจา, ข้า เป็น คา, หน้า เป็น นา, และ ผ้า เป็น พา เป็นต้น เสียงตรีไทยมักตรงกับเสียงโทสั้นไทใหญ่ เช่น น้ำ เป็น น่ำ, ช้าง เป็น จ้าง, ม้า เป็น ม่า, น้า เป็น น่า เป็นต้น
นอกจากการแตกต่างระหว่างเสียงวรรณยุกต์แล้ว ทั้งสองมีความแตกต่างเล็กน้อยทางเสียงพยัญชนะขึ้นต้นด้วย คำในภาษาไทยที่ขึ้นต้นด้วยอักษรต่ำเสียงกักธนิตมักตรงกับเสียงกักสิถิลในไทใหญ่ เช่น พยัญชนะ พ, ท, และ ค ในไทยมักตรงกับเสียง ป, ต, และ ก ในไทใหญ่ แต่คำในภาษาไทยที่ขึ้นต้นด้วยอักษรต่ำเสียงกักธนิตที่ตรงกับเสียงโฆษะบาลีมักตรงกับเสียงกักธนิตในไทใหญ่ เช่น พยัญชนะ ภ, ธ, และ ฆ ในไทยมักตรงกับเสียง พ, ท, และ ค นอกจากนี้ คำในภาษาไทยที่ขึ้นต้นด้วยอักษรต่ำเสียงกักธยิตที่ตามด้วย ร มักตรงกับเสียงกักธนิตในไทใหญ่ เช่น พยัญชนะ ปร, ทร, และ คร ในไทยมักตรงกับเสียง พ, ท, และ ค ในไทใหญ่
นอกจากนี้แล้ว มีเสียงพยัญชนะบางเสียงในไทใหญ่ที่ไม่ตรงกับไทย พยัญชนะ ด กับ บ ของไทยมักตรงกับเสียง หล กับ หม ในไทใหญ่ เช่น ดิน เป็น หลิน, ดี เป็น หลี, เดือน เป็น เหลิน, บ่า เป็น หม่า, บ้า เป็น มา (หม้า), และ บ่าว เป็น หม่าว เป็นต้น พยัญชนะ ร ของไทยมักตรงกับเสียง ฮ ไทใหญ่ เช่น เรา เป็น เฮ้า, ร่าง เป็น ฮาง, และ รัก เป็น ฮั่ก เป็นต้น
ระบบเสียง > เสียงวรรณยุกต์ > เปรียบเสียงกับภาษาไทย > อักษรต่ำไทย

| ไม้วรรณยุกต์ไทย | อักษรไทย | เสียงไทย | อักษรไทใหญ่ | การออกเสียง | เสียงไทใหญ่ |
| --- | --- | --- | --- | --- | --- |
| - | ทา | /tʰaa/ | တႃး | ต๊า~ตา | /táa/ |
| เอก | ท่า | /tʰâa/ | တႃႈ | ต้า (โทพิเศษ) | /taa/ |
| โท | ท้า | /tʰáa/ | တႃႉ | ต้ะ~ต้า | /ta̰a/ |
ระบบเสียง > เสียงวรรณยุกต์ > เปรียบเสียงกับภาษาไทย > อักษรกลางไทย

| ไม้วรรณยุกต์ไทย | อักษรไทย | เสียงไทย | อักษรไทใหญ่ | การออกเสียง | เสียงไทใหญ่ |
| --- | --- | --- | --- | --- | --- |
| - | ปลา | /plaa/ | ပႃ | ป๋า | /pǎa/ |
| เอก | ป่า | /pàa/ | ပႃႇ | ป่า | /pàa/ |
| โท | ป้า | /pâa/ | ပႃႈ | ปา | /paa/ |
ระบบเสียง > เสียงวรรณยุกต์ > เปรียบเสียงกับภาษาไทย > อักษรสูงไทย

| ไม้วรรณยุกต์ไทย | อักษรไทย | เสียงไทย | อักษรไทใหญ่ | การออกเสียง | เสียงไทใหญ่ |
| --- | --- | --- | --- | --- | --- |
| - | ผา | /pʰǎa/ | ၽႃ | ผา | /pʰǎa/ |
| เอก | ผ่า | /pʰàa/ | ၽႃႇ | ผ่า | /pʰàa/ |
| โท | ผ้า | /pʰâa/ | ၽႃႈ | พา | /pʰaa/ |
ไวยากรณ์

ภาษาไทใหญ่ เป็นภาษาที่ไม่มีการผันคำไปตามกาล เพศ การก ฯลฯ เช่นเดียวกับภาษาไทย รูปแบบประโยคเป็นแบบ ประธาน-กริยา-กรรม คำคุณศัพท์จะมีการวางไว้หลังคำนาม
ไวยากรณ์ > สรรพนาม

| บุรุษที่ | ไทใหญ่ | ถอดอักษร | สัทอักษรสากล | การออกเสียง | ความหมาย | จำนวน |
| --- | --- | --- | --- | --- | --- | --- |
| ๑ | ၵဝ် | เกา | [kǎw] | เก๋า | 'กู' | หนึ่งคน |
| ๑ | ၶႃႈ | ข้า | [kʰaa] | คา | 'ผม, ดิฉัน' | หนึ่งคน |
| ๑ | ၵဝ်ၶႃႈ | เกาข้า | [kǎw.kʰaa] | เก๋าคา | 'ผม, ดิฉัน' | หนึ่งคน |
| ๑ | တူ | ตู | [tǔu] | ตู๋ | 'กู' | หนึ่งคน |
| ๑ | ႁႃး | รา (ฮา) | [háa] | ฮ้า | 'พวกกูสองคน' | สองคน |
| ๑ | ႁဝ်း | เรา (เฮา) | [háw] | เฮ้า | 'เรา' 'พวกเรา' | หนึ่งคน หรือ หลายคน |
| ๑ | ႁဝ်းၶႃႈ | เราข้า (เฮาข้า) | [háw.kʰaa] | เฮ้าคา | 'เกล้ากระผม' 'ดิฉัน' 'พวกเรา' 'พวกข้าพเจ้า' | หนึ่งคน หรือ หลายคน |
| ๒ | မႂ်း | ใม | [máɰ] | มะ-อือ | 'มึง' | หนึ่งคน |
| ๒ | ၸဝ်ႈ | เจ้า | [tsaw] | เจา | 'คุณ' | หนึ่งคน |
| ๒ | မႂ်းၸဝ်ႈ | ใมเจ้า | [máɰ.tsaw] | ใม๊ (มะ-อึ๊) เจา | 'คุณ' | หนึ่งคน |
| ๒ | ၶိူဝ် | เขือ | [kʰə̌ə] | เขอ | 'พวกมึงสองคน' | สองคน |
| ๒ | သူ | สู | [sʰǔu] | สู | 'พวกคุณ' | หนึ่งคน หรือ หลายคน |
| ๒ | သူၸဝ်ႈ | สูเจ้า | [sʰǔu.tsaw] | สูเจา | 'ท่าน' 'พวกคุณ' 'พวกท่าน' | หนึ่งคน หรือ หลายคน |
| ๓ | မၼ်း | มัน | [mán] | มั้น | 'มัน' | หนึ่งคน |
| ๓ | မၼ်းၸၢႆး | มันชาย (มันจาย) | [mán.tsáaj] | มั้นจ๊าย | 'มัน(ชาย)' | หนึ่งคน |
| ๓ | မၼ်းၼၢင်း | มันนาง | [mán.náaŋ] | มั้นน้าง | 'มัน(หญิง) ' | หนึ่งคน |
| ๓ | မၼ်းၸဝ်ႈ | มันเจ้า | [mán.tsaw] | มั้นเจา | 'เขา' | หนึ่งคน |
| ๓ | ၶႃ | ขา | [kʰǎa] | ขา | 'พวกมันสองคน' | สองคน |
| ๓ | ၶဝ် | เขา | [kʰǎw] | เขา | 'เขา' 'พวกมัน' 'พวกเขา' | หนึ่งคน หรือ หลายคน |
| ๓ | ၶဝ်ၸဝ်ႈ | เขาเจ้า | [kʰǎw.tsaw] | เขาเจา | 'พวกท่านเขา' | หนึ่งคน หรือ หลายคน |
| ๓ | ပိူၼ်ႈ | เพิ่น (เปิ้น) | [pən] | เปิน | 'คนอื่น' | หลายคน |